OpenLLM-France/wikimedia huggingface dataset:
# Derek Daly

Derek Daly va ser un pilot de curses automobilístiques irlandès que va arribar a disputar curses de Fórmula 1.
Va néixer l'11 de març del 1953 a Dundrum, Irlanda.

## A la F1

Derek Daly va debutar a la quarta cursa de la temporada 1978 (la 29a temporada de la història) del campionat del món de la Fórmula 1, disputant el 2 d'abril del 1978 el G.P. de l'oest dels Estats Units al circuit de Long Beach.
Va participar en un total de seixanta-quatre curses puntuables pel campionat de la F1, disputades en cinc temporades consecutives (1978 - 1982), aconseguint dos quarts llocs com millor classificació en una cursa, assolí quinze punts pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Posició | Punts |
| 1978 | Olympus Cameras Hesketh Racing | Hesketh | Ford | ARG | BRA | SUD | O.USA NVQ | MON NVQ | BEL NVQ | ESP | SUE | | | | | | | | | 19è | 1 |
| 1978 | Team Tissot Ensign | Ensign | Ford | | | | | | | | | FRA NVQ | GBR Ret | ALE | AUT DSQ | HOL Ret | ITA 10 | USA 8 | CAN 6 | 19è | 1 |
| 1979 | Team Ensign | Ensign | Ford | ARG 11 | BRA 13 | | | ESP NVQ | BEL NVQ | | | | | | | | | | | - | 0 |
| 1979 | Team Ensign | Ensign | Ford | | | SUD NVQ | O.USA Ret | | | MON NVQ | FRA | GBR | ALE | | | | | | | - | 0 |
| 1979 | Candy Tyrrell Team | Tyrrell | Ford | | | | | | | | | | | AUT 8 | HOL | ITA | CAN Ret | USA Ret | | - | 0 |
| 1980 | Candy Tyrrell Team | Tyrrell | Ford | ARG 4 | BRA 14 | SUD Ret | | | | | | | | | | | | | | 11è | 6 |
| 1980 | Candy Tyrrell Team | Tyrrell | Ford | | | | O.USA 8 | BEL 9 | MON Ret | FRA 11 | GBR 4 | ALE 10 | AUT Ret | HOL Ret | ITA Ret | CAN Ret | USA Ret | | | 11è | 6 |
| 1981 | March Grand Prix Team | March | Ford | O.USA NVQ | BRA NVQ | ARG NVQ | SMR NVQ | BEL NVQ | MON NVQ | ESP 16 | FRA Ret | GBR 7 | ALE Ret | AUT 11 | HOL Ret | ITA Ret | CAN 8 | LVG NVQ | | - | 0 |
| 1982 | Theodore Racing Team | Theodore | Ford | SUD 14 | | | | | | | | | | | | | | | | 13è | 8 |
| 1982 | Theodore Racing Team | Theodore | Ford | | BRA Ret | O.USA Ret | SMR | | | | | | | | | | | | | 13è | 8 |
| 1982 | TAG Williams Team | Williams | Ford | | | | | BEL Ret | MON 6 | E.USA 5 | CAN 7 | HOL 5 | GBR 5 | FRA 7 | ALE Ret | AUT Ret | SUI 9 | ITA Ret | LVG 6 | 13è | 8 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 64 (49) | 0 | 0 | 0 | 0 | 15 |
# Derek Murray

* Aquest article tracta sobre el presentador d'esports escocès. Vegeu-ne altres significats a «Derek Murray (desambiguació)».
Derek Murray (gaèlic escocès:Derek Moireach), també conegut com a Derek "Pluto", és un presentador de ràdio i televisió escocès, presentador esportiu del programa de notícies de BBC Alba An Là. També s'encarrega dels comentaris futbolístics d'aquest canal i de BBC Radio nan Gàidheal, i és reporter ocasional del programa de BBC Radio Scotland Sportsound. Així mateix, és comentarista a "An Caman", un programa de shinty enregistrat l'any 2007. És del poble de Ness a l'Illa de Lewis i antigament era policia de Strathclyde Police.
Actualment presenta el seu propi programa a BBC Radio nan Gàidheal, Siubhal gu Seachd le Pluto. És fan de Lewis Camanachd.

## Referències

* 1 2 «BBC Radio Nan Gaidheal - Siubhal gu Seachd le Pluto».
* 1 2 «Celtic Media award for Derek Murray - Local Headlines - Stornoway Gazette».
# Torsa

«Torsa» té aquests significats:
* Torsa (illa), illa deshabitada de les Hèbrides Interiors, a Escòcia.
* Torsa (riu), també conegut com a Dharla, riu de Bangladesh.
# Tors del Belvedere

L'anomenat tors del Belvedere és un fragment de l'estàtua d'un nu masculí signat per l'escultor atenès Apol·loni d'Atenes. L'escultura va ser descoberta a la plaça del Campo de' Fiori de la ciutat de Roma durant el papat de Juli II (1503-1513). Es creia que es tractava d'un original del segle i aC, però actualment s'estima que es tracta d'una còpia d'una estàtua més antiga, probablement datada del segle ii aC.
L'estàtua sembla que representa una figura humana sobre un animal, tot i que el qui hi és representat exactament encara es discuteix: és possible que sigui Hèrcules, Polifem o Màrsies, entre d'altres. La posició retorta del tors i la seva extraordinàriament ben representada musculatura va tenir una gran influència en artistes posteriors (incloent-hi Miquel Àngel i Rafael) del Renaixement, el manierisme i el barroc.
Avui dia, l'estàtua forma part de la col·lecció del Museu Pius-Clementí dels Museus Vaticans. El qualificatiu del Belvedere deriva del Cortile del Belvedere, pati dissenyat per Bramante, on es va exposar l'estàtua originàriament. Aquest tors no s'ha de confondre amb el també famós Apol·lo del Belvedere, pertanyent a la mateixa col·lecció museística.
# Paykan Qazvin FC

El Paykan Qazvin Football Club (en persa باشگاه فوتبال پيکان) és un club de futbol iranià de la ciutat de Qazvin.
El club és patrocinat pel principal fabricant d'automòbils del país, Iran Khodro, i porta el nom del seu principal producte, el Paykan. El club forma part d'un club poliesportiu anomenat Paykan Sport Club, amb seccions de basquetbol i voleibol.

## Història

El club va ser fundat el 1967 per Mahmoud Khayami amb el suport de la factoria Iran Khodro. El 1969 fou campió de la lliga de Teheran però el club fou dissolt un any més tard, el 1970. La majoria dels seus jugadors retornaren al Persepolis, club d'on havien sortit.
El Paykan renasqué als anys 80 practicant esports com el basquetbol, l'handbol o el voleibol. No fou fins a l'any 2000 quan comprà els drets del Bahman FC i ingressà a la lliga iraniana 30 anys després.
L'any 2008 es traslladà a la ciutat de Qazvin perquè la ciutat de Teheran ja tenia molts equips de futbol.

## Presidents

* Nader Shahsavari
* Hossein Kafami (2005-2006)
* Ibrahim Sanaei (2006-2007)
* Mostafa Karkhaneh (2007-2008)
* Mohammad-Reza Davarzani (2008-2008)
* Kamran Sahebpanah (2008-present)

## Entrenadors

| Nom | Període |
| Alan Rogers | 1969-1970 |
| Hamid Alidoosti | 2000-2002 |
| Bijan Zolfagharnasab | 2002-2003 |
| Homayoun Shahrokhi | 2003-2004 |
| Mohammad Mayeli Kohan | 2004-2005 |
| Farhad Kazemi | 2005-2006 |
| Samvel Darbinyan | 2006-2008 |
| Ali Asghar Modir Roosta | 2008-2009 |

## Futbolistes destacats

1970s
* Ali Parvin
* Hossein Kalani
* Homayoun Behzadi
* Ebrahim Ashtiani
2000s
* Ali Asghar Modir Roosta
* Afshin Peyrovani
* Dariush Yazdani
* Saeed Lotfi
* Mehdi Vaezi
* Mohsen Bayatinia
* Esmail Halali
* Mohamadreza Tahmasebi

## Enllaços externs

* Web oficial
# Pseudojuloides severnsi

Pseudojuloides severnsi és una espècie de peix de la família dels làbrids i de l'ordre dels perciformes.

## Morfologia

Els mascles poden assolir els 9,2 cm de longitud total.

## Distribució geogràfica

Es troba a Sri Lanka, les Illes Ryukyu i Indonèsia.

## Referències

* ↑ BioLib
* 1 2 FishBase (anglès)

## Bibliografia

* Bellwood, D. R. & J. E. Randall 2000. Pseudojuloides severnsi, a new species of wrasse from Indonesia and Sri Lanka (Perciformes: Labridae). J. South Asian Nat. Hist. v. 5 (no. 1): 1-5.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Josep Cardona i Furró

Josep Cardona i Furró (Barcelona, 30 de juliol de 1878 - Moià, 23 d'octubre de 1922) fou un escultor català deixeble de l'escultor Manel Fuxà i Leal, estudià pintura, escultura i gravat a l'escola de Belles Arts de la Llotja, on coincidí amb Pablo Picasso -que el retratà més d'un cop- i compartiren taller al carrer Escudellers Blancs de Barcelona. Fou soci del Cercle Artístic de Sant Lluc, almenys des de 1897, i del Reial Cercle Artístic de Barcelona. Va realitzar estades a París, centre artístic del moment que va esdevenir visita obligada per conèixer la modernitat imperant. També va treballar a l’Argentina, on realitzà estàtues monumentals, i a Madrid.
Era fill de Josep Cardona i Baldrich natural de El Pont d'Armentera i de Llúcia Furró Verdem natural de Manlleu.(+1886).
Bé que va fer temes de gitanes, la seva gran aportació varen ser retrats de cos sencer i petit format de personatges, executats amb una vibració impressionista, possiblement influïda per Pavel Trubetskoy, escultor italià d'origen rus seguidor de Rodin. Va fer-ne una exposició monogràfica el maig-juny de 1909 a la sala Fayans Català de Barcelona.
Entre els personatges que retratà hi ha Àngel Guimerà -molts anys després l'estatueta fou ampliada per Josep Maria Codina Corona i esdevingué el monument que Barcelona té dedicat al dramaturg-, el Comte de Güell, Eliseu Meifrèn, Josep Pin i Soler, Ramon Picó i Campamar, Enric Morera o Josep Bertran i Musitu.
Els retrats de Josep Cardona, són de gust impressionista, quasi improvisat, amb unes línies fugaces, senzilles però no mancades d'elegància, que plasmen a la perfecció els trets del personatge, conservant el seu aire peculiar, la seva personalitat. La seva obra, en tractar-se en gran part d'escultures en petit format, fa que moltes d'elles es trobin en col·leccions particulars o simplement en el domicili d’algun descendent de la persona que la va encarregar, com va ser el cas del bust a Ferrer i Guàrdia, que el conservava una família de Calafell, com a herència d'un avantpassat mestre, de la que la que se'n va fer una còpia el 2002, que es va col·locar al recinte Mundet de Barcelona.
A la Fundació Rafael Masó de Girona es pot contemplar l'escultura La dida datada entorn del 1915.
El 1923 als magatzems El Siglo de Barcelona li fou dedicada una exposició pòstuma d'homenatge.

## Referències

* 1 2 López Pérez, Fàtima; López Piqueras, M. Àngels «L'escultor Josep Cardona i Furró». LOCVS AMŒNVS. Universitat Autònoma de Barcelona, 2015.
* ↑ Maspoch, Mònica. Galeria d'autors : ruta del modernisme, Barcelona. 1a ed.. Barcelona: Institut del Paisatge Urbà i la Qualitat de Vida, 2008, p. 61. ISBN 978-84-96696-02-0 [Consulta: 14 agost 2013].
* ↑ «esquela de Lucía Furró Verdem». El Diluvio : diario político de avisos, noticias y decretos: No. 72. Ed. tarde, 13-03-1886, pàg. 7.
* ↑ Domènech i Vives, Ignasi. Els Masó: artistes i col·leccionistes. Girona: Úrsula Llibres, juny 2017, p. 170. ISBN 978-84-946417-1-8.

## Enllaços externs

* «Josep Cardona i Furró». Gran Enciclopèdia Catalana. Barcelona: Grup Enciclopèdia Catalana.
# Quilla (ocells)

Una quilla en l'anatomia dels ocells és una extensió de l'estèrnum (os del pit). La quilla ressegueix longitudinalment al llarg de la línia mitjana de l'estèrnum i s'estén cap a fora, perpendicular al pla de les costelles. La quilla proveeix un ancoratge per cada costat per als músculs del vol, pectorals i supracoracoideus, que baixen i pugen les ales respectivament. La quilla no existeix en totes les aus; manca en particular en alguns ocells no voladors.
Històricament, la presència o absència d'una estructura de quilla pronunciada va ser usada per una classificació àmplia de les aus en dos clades: Carinatae (de carina, quilla) que tenen una quilla pronunciada, i Estrucioniformes (referit a la forma aplanada de l'estèrnum) que tenen una estructura de quilla subtil o els manca per complet. Tanmateix, aquesta classificació ha caigut en desús a mesura que els estudis evolutius han demostrat que tots els ocells no voladors van evolucionar d'ocells voladors. La definició actual de Carinatae inclou ara tots els tàxons d'ocells moderns.

## Vegeu també

* Anatomia dels ocells
* Esquelet dels ocells
* Ornitologia

## Referències

* Cummins, Jim (April 1, 1996). "Anatomy of Flight Arxivat 2005-02-11 a Wayback Machine.". Consultada el 31 de gener de 2005.
* Ramel, G. "The Anatomy of Birds". Earth-Life Web Productions. Consultada el 31 de gener de 2005.
Viccionari
# Raúl Reyes

Luis Edgar Devia Silva, més conegut pel nom de guerra Raúl Reyes, (La Plata, Huila, 30 de setembre de 1948 - Santa Rosa de Yanamaru, Equador, 1 de març de 2008) va ser un guerriller i rebel colombià, membre del Secretariat, portaveu i assessor del Bloc del Sud de les Forces Armades Revolucionàries de Colòmbia, grup qualificat per la Unió Europea, Estats Units, OEA, ONU, i altres països com terrorista. Abans d'unir- se a les FARC va ser sindicalista i polític local.
Va morir en territori equatorià a causa d'una incursió a un dels seus campaments realitzat per forces de seguretat colombianes. Va morir dessagnat a causa de l'amputació de la cama soferta quan, fugint del bombardeig, va ser víctima d'una mina antipersona. L'operatiu que va conduir a la mort de Reyes va desencadenar una controvèrsia internacional entre Colòmbia i l'Equador, principalment, igual que entre Colòmbia i Veneçuela. La crisi es va deure a la violació del dret internacional i la sobirania del territori equatorià.

## Referències

* ↑ Springer, Natalia. «El suicidio de Raúl Reyes» (en castellà). El Tiempo. [Consulta: 10 març 2008].
# Portada/article juliol 8
## Epifania de Miquel Àngel

Epifania és un dibuix en carbonet de l'artista del renaixement italià Michelangelo Buonarroti, datat circa 1550-1553. Està realitzat sobre vint-i-sis làmines de paper amb unes dimensions de 232 cm d'altura per 165 cm d'amplada. El dibuix consta de cinc personatges principals amb algunes altres figures menys definides al fons de l'obra. Després d'haver passat per diversos propietaris, el dibuix es conserva actualment a la sala 90 del Museu Britànic. Se l'identifica amb la referència PD 1895-9-15-518.
El tema de l'obra és un enigma: si bé en l'inventari pòstum de les possessions de Miquel Àngel, de 1564, apareix esmentat com Epifania, l'Adoració dels Reis Mags, dits reis no es troben representats en l'obra. La composició mostra com a figures principals: la Mare de Déu amb l'Infant Jesús entre les seves cames, una altra figura adulta, a la seva esquerra, representa Josep de Natzaret, davant d'ell hi ha sant Joan Baptista nen i una altra figura adulta jove a la dreta de Maria que resta sense identificar i amb la qual sosté Maria una conversa. Crida l'atenció el gest realitzat per Maria com si volgués apartar sant Josep.
# Ed Lu

Edward Tsang "Ed" Lu (en xinès 盧傑 o bé Lú Jié; nascut l'1 de juliol de 1963) és un físic americà i anterior astronauta de la NASA. Va realitzar dues missions dels Transbordador Espacial i ho va ampliar amb una estada de llarga duració a bord de l'Estació Espacial Internacional.

## Vegeu també

* Leroy Chiao

## Referències

* ↑ NASA. «Ed Lu Biography». NASA, 2000. [Consulta: 6 octubre 2008].

## Enllaços externs

* «Liquid Robotics - Executive team». Arxivat de l'original el 2012-06-14. [Consulta: 17 març 2013].
* NASA biography
* Dr. Lu's Space Blog Arxivat 2019-06-13 a Wayback Machine. written from during Expedition 7
* Spacefacts biography of Ed Lu
# Ed Stelmach

Edward Michael "Ed" Stelmach (11 de maig de 1951, Lamont, Alberta) és un polític canadenc que va exercir el càrrec de Primer Ministre d'Alberta des de 2006 al 2011. Net d'immigrants ucraïnesos, Stelmach va néixer i va créixer en una granja prop de Lamont i parla ucraïnès. Va passar tota la seva vida adulta prepolítica fent de pagès, a excepció d'una mica de temps dedicat a l'estudi a la Universitat d'Alberta. La seva primera incursió en política va ser una elecció municipal de 1986, quan va ser elegit per al consell de comtat del Comtat de Lamont. A un any del seu mandat, va ser nomenat corregidor. Va continuar en aquest càrrec fins a la seva entrada en la política provincial.
Va estudiar dret fins que la mort del seu germà gran el va fer tornar a la cura de la granja familiar, activitat a la qual se segueix dedicant.

## Referències

* ↑ O'Donnell, Sarah «Profile: 'Steady Eddie' takes power on his terms». Edmonton Journal, 03-12-2006 [Consulta: 21 juny 2008].
* ↑ «Stelmach shares his Catholic faith». Western Catholic Reporter, 03-09-2007 [Consulta: 21 juny 2008]. Arxivat 10 de maig 2009 a Wayback Machine. «Còpia arxivada». Arxivat de l'original el 2009-05-10. [Consulta: 6 maig 2017].
* ↑ Serving Martha & Henry: Rural Municipal Government in Alberta 1983-1998. Alberta Association of Municipal Districts & Counties, 1998.
* ↑ «Stelmach's Legislature biography». Legislative Assembly of Alberta. [Consulta: 21 gener 2008].
# Harderwijk

Harderwijk (baix alemany Harderwiek) és un municipi de la província de Gelderland, al centre-oest dels Països Baixos. L'1 de gener del 2009 tenia 43.419 habitants repartits sobre una superfície de 48,27 km² (dels quals 9,8 km² corresponen a aigua). Limita al nord-est amb Dronten (Fl), a l'oest amb Zeewolde (Fl), a l'est amb Nunspeet i al sud amb Ermelo.

## Centres de població

* Harderwijk
* Hierden

## Administració

El consistori consta de 27 membres, compost per:
* Crida Demòcrata Cristiana, (CDA) 5 regidors
* ChristenUnie, 5 regidors
* Partit del Treball, (PvdA) 4 regidors
* Partit Popular per la Llibertat i la Democràcia, (VVD) 4 regidors
* Stadspartij Harderwijk 4 regidors
* Harderwijk Anders 3 regidors
* Gemeentebelang 2 regidors

## Galeria d'imatges

* Porta d'entrada a la ciutat
* Església principal

## Enllaços externs

* www.harderwijk.nl
* Dolfinarium Harderwijk
# HBF

HBF té els següents significats:
* Hemoglobina fetal, tipus d'hemoglobina present en el fetus i els primers mesos de vida
* Hbf també és l'acrònim d'Hauptbahnhof, terme en alemany utilitzat per a denominar les estacions centrals de ferrocarril
# HBK

HBK té els següents significats:
* Halmstads BK (del seu nom en suec Halmstads Bollklubb), club de futbol de Halmstad (Suècia)
* Enquadernació cartoné (del seu acrònim en anglès Hardback), tipus d'enquadernació de llibres amb coberta rígida
# Ulan (equip ciclista)

L'equip Ulan (codi UCI: ULN) va ser un equip ciclista professional kazakh, que competí la temporada 2008. Va tenir categoria continental.

## Principals resultats
### A les grans voltes

* Giro d'Itàlia
** 0 participacions
* Tour de França
** 0 participacions
* Volta a Espanya
** 0 participacions

## Classificacions UCI

L'equip participa en les proves dels circuits continentals i principalment en les curses del calendari de l'UCI Europa Tour.
UCI Àsia Tour
| Temporada | Classificació per equips | Millor ciclista en la classificació individual |
| 2008 | 29è | Serguei Renev (78è) |
UCI Europa Tour
| Temporada | Classificació per equips | Millor ciclista en la classificació individual |
| 2008 | 45è | Aidis Kruopis (186è) |

## Referències

* ↑ Classificacions UCI Arxivat 2011-08-19 a Wayback Machine. (Web oficial de l'UCI).

## Enllaços externs

* Plantilla i resultats a firstcycling.com
* Plantilla a memoire-du-cyclisme.eu
* Plantilla i resultats a cyclebase.nl
# Trouble – Norwegian Live EP

Trouble – Norwegian Live EP és un EP de la banda anglesa Coldplay llançat a l'estiu de 2001. Està format per cinc cançons enregistrades en directe per la banda al Rockefeller Music Hall d'Oslo, Noruega.

## Enllaços externs

* Trouble – Norwegian Live EP a Discogs (anglès)
* Trouble – Norwegian Live EP a Coldplay Wiki (anglès)
# Urèmia

La urèmia, també anomenada síndrome urèmica, és un conjunt de símptomes cerebrals, respiratoris, circulatoris, digestius, etc., produïts per l'acumulació a la sang dels productes toxics que, en estat general normal, són eliminats pel ronyó i que es troben retinguts per un trastorn del funcionament renal. És un factor de risc per a la Malaltia de Wernicke.

## Signes i símptomes

* Asterixi i tremolor
* Letàrgia, deteriorament cognitiu i convulsions
* Hiperreflèxia
* Fetor urèmica
* Serositi, en especial, pericarditis
* Hipotèrmia i hipotensió
* Nàusees i vòmit
* Síndrome purpúrica, per alteració plaquetària (sense trombocitopènia)
* Llengua enrogida o blanca

## Causes

La principal causa de la síndrome urèmica és la fallada renal, encara que també hi ha altres causes menys freqüents:
* Augment en la producció d'urea al fetge
** Dieta hiperproteica
** Augment del catabolisme
** Sagnat gastrointestinal
** Ús de drogues (tetraciclines i corticoesteroides)
* Disminució en l'excreció d'urea, produït per qualsevol trastorn que comporti una insuficiència renal.
* Deshidratació
# Dolmen del Castell

El Dolmen del Castell, o de Valltorta, o de la Font del Bulès, és molt a prop de la partió entre els termes de Bulaternera, Illa i Sant Miquel de Llotes, tots tres de la comarca del Rosselló, a la Catalunya del Nord, però dins del tercer d'aquests termes.
És dins del terme de Sant Miquel de Llotes, a prop de l'extrem nord-oest del terme, al sud-oest de la Font del Bulès, al cim d'un petit serradet.
Molt trinxat, conserva dempeus tres de les lloses, però el lloc és ple de vegetació i difícil de trobar, per la qual cosa diversos autors l'han donat per desaparegut, en no haver-lo trobat.

## Vegeu també

* Llista de monuments megalítics de la Catalunya del Nord.

## Referències

* ↑ El Dolmen del Castell en els ortofotomapes de l'IGN

## Bibliografia

* Bocquenet, Jean-Philippe «Le dolmen du Coll de la Llosa. Casefabre». Bilan Scientifique Languedoc-Roussillon, 1995, p.164-165.
* Bocquenet, Jean-Philippe «Dolmen du Coll de la Llosa. Commune de Casefabre». Bulletin de l'Association Archéologique des Pyrénées-Orientales, 10, 01-12-1995, p. 6. Arxivat de l'original el 2014-11-29 [Consulta: 11 setembre 2013].
* Mazière, Florent; Claustre, Françoise «La céramique campaniforme des Pyrénées Orientales». Bulletin de la Société préhistorique française, 95, 3, 1998, p. 383-392 [Consulta: 1r setembre 2013].

### Enllaços externs

* Pàgina web de Martine et Eric
# Triplophysa chandagaitensis

Triplophysa chandagaitensis és una espècie de peix de la família dels balitòrids i de l'ordre dels cipriniformes.

## Hàbitat i distribució geogràfica

És un peix d'aigua dolça, demersal i de clima temperat, el qual viu a Rússia.

## Observacions

És inofensiu per als humans.

## Referències

* 1 2 3 Catalogue of Life (anglès)
* ↑ uBio (anglès)
* 1 2 FishBase (anglès)
* ↑ Bogutskaya, N. G. i A.M. Naseka, 2004. Catalogue of agnathans and fishes of fresh and brackish waters of Russia with comments on nomenclature and taxonomy. KMK Scientific Press Ltd. Moscou. 389 p.

## Enllaços externs

* Barcodes of Life (anglès)